ประกันหนุนคนออม
ไทยสมุทรฯ ออกประกันโอเชี่ยน ไลฟ์ บี ริช 3/2 ตอบโจทย์คนรุ่นใหม่ที่ต้องการเก็บเงินก้อน ให้ผลตอบแทนสูง เสี่ยงต่ำ
9 ก.ค. 2559

โพสต์ทูเดย์ - ไทยสมุทรฯ ออกประกันโอเชี่ยน ไลฟ์ บี ริช 3/2 ตอบโจทย์คนรุ่นใหม่ที่ต้องการเก็บเงินก้อน ให้ผลตอบแทนสูง เสี่ยงต่ำ
นางนุสรา (อัสสกุล) บัญญัติปิยพจน์ กรรมการผู้จัดการ บริษัท ไทยสมุทรประกันชีวิต เปิดเผยว่า บริษัทได้ออกแบบประกันใหม่ “โอเชี่ยน ไลฟ์ บี ริช 3/2” ชำระเบี้ย 2 ปี คุ้มครอง 3 ปี มีเงินคืนทุกปี ปีละ 2.5% ของทุนประกันภัย และรับเงินคืน 200% เมื่อครบสัญญา รวมผลประโยชน์ตลอดสัญญา 207.5% ของทุนประกัน นอกจากนี้ยังได้รับความคุ้มครองชีวิตสูงสุด 200%
“เป็นแบบประกันที่ออกมาตอบโจทย์คนรุ่นใหม่ ที่ต้องการเก็บเงินก้อนสำหรับอนาคต และกำลังมองหาการลงทุนระยะสั้นได้รับผลตอบแทนสูง ไม่มีความเสี่ยง สวนทางกับดอกเบี้ยขาลงในตลาดปัจจุบัน โดยเงินเอาประกันภัยขั้นต่ำเริ่มต้นที่ 2 แสนบาท” นางนุสรา กล่าว
นอกจากนี้ ยังมีแบบประกันสำหรับกลุ่มคนวัยทำงานที่ต้องการเก็บเป็นเงินออม เช่น กองทุนการศึกษาให้บุตร ที่หักลดหย่อนภาษีได้ คือ แบบประกัน ไทยสมุทรออมสบาย 10/5 ชำระเบี้ย 5 ปี คุ้มครอง 10 ปี กำหนดเงินเอาประกันภัยขั้นต่ำ 3 หมื่นบาท และสูงสุด 2 แสนบาท มีเงินคืนปีที่ 1-6 ปีละ 20% ของทุนประกัน และตั้งแต่ปีที่ 7-9 รับเงินคืน 100% ของทุนประกัน เมื่อครบสัญญารับเงินคืน 140% ของทุนประกัน รวมรับผลประโยชน์ตลอดสัญญา 560% และยังมีความคุ้มครองชีวิตสูงสุด 510% ผู้เอาประกันเมื่อได้รับเงินคืนจำนวนมากในแต่ละปี สามารถนำเงินมาหมุนเวียนต่อยอดการลงทุนใหม่ได้
ขณะที่แบบประกัน เซฟรับทรัพย์ คุ้มกระจาย ชำระเบี้ย 8 ปี คุ้มครอง 15 ปี ได้รับเงินคืนทุกปี โดยปีที่ 1-8 รับเงินคืนปีละ 10% ของทุนประกัน ปีที่ 9-14 รับเงินคืนปีละ 12% ของทุนประกัน และเมื่อครบกำหนดสัญญารับเงินคืน 800% ของทุนประกัน รวมรับเงินผลประโยชน์ตลอดสัญญา 952% กำหนดเงินเอาประกันภัยขั้นต่ำ 5 หมื่นบาท